[{"text_idx": "#000000", "text": "Po\u0303llumajandust toetatakse 2019. aastal kokku 349 miljoni euro ulatuses"}, {"text_idx": "#000001", "text": "Maaeluminister Tarmo Tamm esines ta\u0308na Riigikogu rahanduskomisjoni istungil ettekandega, kus andis u\u0308levaate Maaeluministeeriumi 2019. aasta eelarvest. Istungil arutati riigieelarve seaduseelno\u0303ud."}, {"text_idx": "#000002", "text": "\u201e2019. aastal toetatakse Eesti po\u0303llumajandust, maaelu ja kalandust kokku 349 miljoni euro ulatuses. Oluline on va\u0308lja tuua, et 2019. aastal on po\u0303llumajandustootjatele otsetoetusteks suunatud summa 10 miljoni euro vo\u0303rra suurem kui 2018. aastal. Just otsetoetused ja riiklikud u\u0308leminekutoetused peavad tagama po\u0303llumajandustootjatele stabiilse sissetuleku ka keerulistes olukordades,\u201c so\u0303nas maaeluminister Tarmo Tamm."}, {"text_idx": "#000003", "text": "349 miljoni eurose toetussumma alla kuuluvad nii po\u0303llumajandustootjatele suunatud otsetoetused (144 miljonit eurot), riiklikud u\u0308leminekutoetused (16,9 miljonit eurot) kui ka ja\u0308tkuv to\u0303uaretustoetus seakasvatajatele (2 miljonit eurot). Samuti toetatakse sektorit Eesti maaelu arengukava kaudu sihtotstarbeliselt 153,5 miljoni euroga ja kalanduse rakenduskava kaudu sihtotstarbeliselt 21,8 miljoni euroga."}, {"text_idx": "#000005", "text": "Samuti eraldati ja\u0308rgmiseks aastaks mesilasperede toetuseks 600 000 eurot ja Eesti Maau\u0308likoolile praktilise veterinaaro\u0303ppe korraldamiseks 300 000 eurot. Toiduohutuse seire ja ja\u0308relevalve mahu suurendamiseks eraldati 600 000 eurot, mahemaaviljeluses kasutamiseks sobivate sortide aretamiseks 800 000 eurot ja taimetervise ja mahepo\u0303llumajanduse ja\u0308relevalve tagamiseks 500 000 eurot."}, {"text_idx": "#000008", "text": "on just Tarmo see tegelinski, kes selgitaks ko\u0303igile avalikult ja ausalt, mis ajast on meil po\u0303llumajandus kahjulik tootmisharu? Ja kes on selle po\u0303hjustanud ja kuidas on neid karistatud? Miks peab aga peale maksma neile, kes isegi ha\u0308sti hakkama saavad? Kui po\u0303llumajandus on pidevalt kahjulik, tuleks ta u\u0308ldse a\u0308ra ha\u0308vitada nagu ha\u0308vitatakse haridust, arstiabi ja MO\u0303ISTUST!"}]